Case ID: 1064634
Sentence 1: Bakı Apellyasiya Məhkəməsinin İnzibati-İqtisadi Kollegiyasının xxxx 2019-cu il tarixli qərarından İddiaçı kassasiya şikayəti verərək məhkəmə qərarının ləğv edilməsi, işin yeni apellyasiya baxışına qaytarılması barədə qərar qəbul edilməsini xahiş etmişlər.Kassasiya şikayətinin dəlilləri, tərəflərin izahatları Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, iddiaçı məhkəmədə cavabdehə sorğu verilməsi haqqında vəsatətlər vermiş, vəsatətlərdə iddiaçıya ayrılmış torpaq sahəsinin sonradan digər şəxsin adına qeydə alınmasına əsas olmuş bütün sənədlərin cavabdehdən tələb edilməsi xahiş edilmiş, lakin cavabdeh sorğuya cavab olaraq ilkin qeydə alınmaya əsas olan sənədləri deyil, torpağın X.Muxtarova adlı şəxsin adına qeydə alınması və sonradan həmin torpağın “xxxx” MMCyə satılması ilə bağlı alqı-satqı müqavilələrinin və çıxarışların surətlərini məhkəməyə göndərmiş, torpağın adına qeydə alındığı şəxs məhkəməyə cəlb olunmalı olduğu halda, birinci instansiya məhkəməsi bunu etməmiş, məhkəmə yalnız Xuraman Muxtarovanı və “xxxx” MMC-nin nümayəndəsini məhkəmə iclasına dəvət etməklə işi bitmiş hesab etmiş, eyni zamanda cavabdehin imtina məktubunda imtinaya əsas kimi həmin torpaq sahəsinin digər fiziki şəxsin adına qeydiyyatdan keçməsi göstərilmiş, lakin imtinada göstərilən fiziki şəxsin kim olmasını, hansı fiziki şəxslə iddiaçının torpaq sahəsinin üst-üstə düşməsini araşdırmaq tam hüquqlu məhkəmə kimi apelyasiya məhkəməsinin vəzifəsi olduğuna baxmayaraq bu barədə hər hansı araşdırma aparmamış, belə ki, təkrar apellyasiya baxışında iddiaçının iddia etdiyi torpaq sahəsinin imtinada göstərildiyi kimi hansı fiziki şəxsin adma qeydiyyatdan keçməsi, hansı şəxsin torpaq sahəsi ilə üst-üstə düşməsi, xüsusi ilə iddiaçı ilə üçüncü şəxslər Xuraman Muxtarova və “xxxx” MMC-nin hansı maraqlarının toqquşması, iddiaçının torpaq sahəsi ilə işə cəlb edilmiş şəxslərin torpaq sahələrinin koordinatlarının eyni sərhədlər daxilində olub-olmaması, hazırki iddia ilə üçüncü şəxslərin hansı qanuni maraq və mənafelərinin pozulması araşdırılmamış, mötəbər sübutlarla öz təsdiqini tapmamışdır.